[{"text_idx": "#000005", "text": "Mae Delyth Evans yn gyfrifol am dair o feithrinfeydd y Mudiad Meithrin ledled Cymru, gan gynnwys Llangefni, Aberystwyth a Phontypridd. Rhyngddyn nhw, mae\u2019r meithrinfeydd hyn yn cyflogi oddeutu 80 aelod o staff a 400 o blant rhwng wyth wythnos oed a 12 oed sy\u2019n derbyn gofal dydd llawn gan y gwasanaethau hyn."}, {"text_idx": "#000007", "text": "Dechreuodd y cynllun prentisiaeth Mudiad Meithrin yn 2019. Mae\u2019r prentisiaethau ar gael i unrhyw un sydd a\u0302 diddordeb mewn dechrau gyrfa ym maes gofal plant. Gobeithio y bydd y cyfle hwn yn denu pobl i\u2019r sector, ynghyd a\u0302 chadw myfyrwyr sy\u2019n siarad Cymraeg yn y sector cyfrwng Cymraeg."}, {"text_idx": "#000009", "text": "Ar hyn o bryd mae gennym bedwar myfyriwr rhwng 18 a 45 oed sy\u2019n gweithio gyda ni yn ein meithrinfeydd dydd Cymraeg. Maen nhw i gyd yn cyflawni eu hastudiaethau Lefel 3 ym maes Gofal, Chwarae, Dysgu a Datblygiad Plant. Rydyn ni eisoes wedi cynnig swyddi llawn amser i dri o\u2019n pedwar prentis ar o\u0302l iddyn nhw gymhwyso."}, {"text_idx": "#000014", "text": "Mae\u2019r brentisiaeth wedi rhoi profiad ymarferol i mi o weithio gyda phlant ac wedi rhoi sicrwydd i mi yngly\u0302n a\u0302\u2019m llwybr gyrfa.\u201d"}, {"text_idx": "#000021", "text": "Fel cyflogwr, rydyn ni\u2019n pwysleisio pwysigrwydd datblygiad proffesiynol parhaus. Rydyn ni\u2019n cynnig hyfforddiant ychwanegol fel cymorth cyntaf, hylendid bwyd, diogelu plant a hyfforddiant ar bethau fel adeiladu ffau, gwaith coed, trochi iaith a llawer mwy drwy Academi, sef porth hyfforddiant y Mudiad Meithrin."}, {"text_idx": "#000022", "text": "Maen nhw\u2019n cael y cyfle i weithio law yn llaw gyda staff cymwys a phrofiadol. Maen nhw\u2019n cael gweld arferion da ym maes gofal plant a manteision dysgu drwy chwarae gyda phlant o bob oed. Maen nhw\u2019n dysgu ac yn deall pwysigrwydd trefn i blant a\u2019r anghenion gofal sy\u2019n ofynnol."}, {"text_idx": "#000033", "text": "Credwn fod hyn yn dod a\u0302 thalent newydd i\u2019r gweithlu ac yn cefnogi pobl i aros yng Ngheredigion. Efallai mai ein prentisiaid fydd rheolwyr yfory, ac rydym yn gwir werthfawrogi a chefnogi eu datblygiad yn y Cyngor."}, {"text_idx": "#000038", "text": "Rydym wedi recriwtio 17 o brentisiaid ers 2018 ac mae wyth o\u2019r rhain wedi bod yn y sector gofal cymdeithasol. Rydym wedi cael pum swydd rheng flaen fel cynorthwywyr gofal a gweithwyr ieuenctid ar brentisiaeth, a thair swydd weinyddol gefnogol."}, {"text_idx": "#000043", "text": "Rydym yn gofyn i ymgeiswyr gwblhau tasg ymarferol y gallant ei pharatoi cyn y cyfweliad. Er enghraifft, gwneud bocs atgofion go iawn neu rithwir neu restr o weithgareddau yn seiliedig ar broffil cyffredinol preswylydd mewn cartref gofal a ddarperir gennym ni."}, {"text_idx": "#000044", "text": "Yn ystod y cyfweliad bydd yr ymgeisydd yn dweud wrthym pam ei fod wedi dewis yr eitemau neu\u2019r gweithgareddau hynny. Mae hyn yn helpu pobl i ddangos \u2018dull sy\u2019n canolbwyntio ar y person\u2019, eu gwerthoedd a\u2019u priodweddau gofalu, hyd yn oed pan nad oes ganddynt brofiad o weithio yn y sector gofal cymdeithasol o bosibl."}]